
Selam i poštovanje vama! Bila bih presretna ako u sto kracem periodu odgovorite na moje pitanje. Da kazem o cemu je stvar. Moja jako dobra prijateljica je, elhamduLlilah, jedna od vjernika. Zapravo, klanja redovno, takodje i posti redovno, te se trudi i u ostalim stvarima biti sto bolja, i zadobiti Allahovo zadovoljstvo.. Vec prije godinu dana je upoznala jednog lijepog mladica. I on je veliki vjernik,cak, Boze mi oprosti, veci od nje. On je jako fin i pametan mladic, a uz to i vjernik, i bas zbog svega toga, ona se, eto, bas u njega zaljubila. Njih dvoje su jako, jako dobri prijatelji.Ne vidjaju se uopste cesto, mozda 2 do 3 puta do sada, i to sasvim slucajno. Samim tim jer ne zive u istom gradu, i idu u razlicite skole. Ali, preko interneta se cuju jako cesto, skoro svaki dan..zbog cega ona biva sve veselija..Ona cesto razmislja o daljnjoj buducnosti, ali zajedno s njim…


Kaze: Voljela bih da zajedno nocu ucimo Kur’an, zajedno idemo na Sabah (u dzamiju) ..sve to..ali samo s njim..no,i jos mnogo drugih lijepih stvari..cesto pozeli.. No, on ima djevojku, vec godinu i nesto su zajedno..Ona naravno ne zna da li on nju iskreno voli, te da li ta njegova djevojka voli njega. Moja prijateljica, cesto, cesto, cesto, klanja nocni namaz, za zelju, i moli Allaha da uspostavi ljubav izmedju nje i tog mladica, da taj mladic ipak bude s njom, a njegovu djevojku da nagradi jos boljim covjekom, i da ne budu ni ona ni on tuzni zbog zelje moje prijateljice…


Zapravo, prijateljica trazi svaki dan od Allaha da joj podari tog mladica, a da njegovoj djevojci da nekog drugog,dobrog covjeka… Jos jednom, na kraju svakog namaza, te i uz pomoc dova, moja prijateljica zatrazi da Allah da ona i taj mladic budu zajedno,  

to samo trazi od Allaha, ni od kog drugog. Prije bi si jezik odgrizla nego rekla kome da napravi sto je danas veoma popularno..sihiri ili sto vec, to nikada ne bi uradila..pa da razdvoji to dvoje..nego to samo moli Allaha dzelesanuhu..ehh..sad..


Molim vas, odgovorite mi ima li tu ikakvog dobra, je li grijeh sto ona moli da bude sa ovim mladicem, iako on ima curu..je li lose to sto radi, ili bi..Insallah, mogla tako i ispuniti svoju najvecu zelju..molim vas da odgovorite na moje pitanje. Tako mi Allaha,jako je bitno..hvala vam puno i selam za vas.


* 
* 
* 
* 
* 
* 
* 

 

LJUBAV ILI KAZNA
================

 

AlejkumusSelam!


Ovo što tvoja dobra prijateljica, koja je jako dobra vjernica, takođe taj momak, koji je još veći vjernik od nje, i njegova cura rade je čisto ašikovanje i zabavljanje ili nešto što se vrti, vodi i vraća na isto. A ašikovanje i zabavljanje, uzimajući u obzir šerijatska pravila i propise komuniciranja muškaraca i žena, je šerijatski neprihvatljivo ili preciznije zabranjeno.


Detaljnije o šerijatskom statusu ašikovanja možete naći na stranici N-UM.com u rubrici pitanja i odgovori. Prema tome, sve to što radi tvoja prijateljica u vezi i oko tog momka i njegove cure, s obzirom da ona nije na udaju niti je on na ženidbu, je haram jer je to zabranjeni način komuniciranja između dva spola koji jedno drugom nisu mahrem. V e billahi tevfik.


Odgovorio na pitanje: dr.Zijad Ljakić  

Preuzeto sa stranice: <http://www.n-um.com>


